Catalaneg

Un o'r ieithoedd Romáwns yw Catalaneg (neu Catalwneg; Catalaneg: Català). Heblaw Catalwnia ei hun, siaredir yr iaith yn Andorra, Falensia, yr Ynysoedd Balearig ac yn ne-orllewin Ffrainc. Yn ieithyddol, mae dau brif grŵp tafodieithol yn y Gatalaneg fodern: y tafodieithoedd gorllewinol, gan gynnwys Catalaneg y Gorllewin a Falensianeg; a'r grŵp dwyreiniol, gan gynnwys Catalaneg y Dwyrain, Baleareg, a Roussillonnais a'r dafodiaith a siaredir yn Alghero. Cyfeirir at y tiriogaethau lle siaredir Catalaneg fel y Països Catalans gan genedlaetholwyr. Nifer y siaradwyr Yn ôl adroddiad a gyhoeddwyd yn 2025 gan Moose.it, mae dros 10 miliwn o bobl yn siarad Catalaneg ar hyn o bryd. Geirfa ac Ymadroddion Catalaneg: Català helo: hola os gwelwch chi'n dda: si us plau diolch: gràcies; mercès faint ydyw?: quant val?; quant és? ie: sí na: no Dydw i ddim yn deall: No ho entenc "Iechyd Da!": salut! Ydych chi'n siarad Cymraeg?: Que parla el gal·lès? Ydych chi'n siarad Catalaneg?: Que parla el català? Dysgu Catalaneg Nid oes deunydd i ddysgu Catalaneg ar gael yn Gymraeg ar hyn o bryd, ond gall y rhain fod o ddefnydd: Digui, digui... Curs de català per a estrangers. A catalan Handbook. — Alan Yates and Toni Ibarz. — Generalitat de Catalunya. Departament de Cultura, 1993. -- ISBN 84-393-2579-7. Teach Yourself Catalan. — McGraw-Hill, 1993. — ISBN 0-8442-3755-8. Colloquial Catalan. — Toni Ibarz ac Alexander Ibarz. — Routledge, 2005. — ISBN 0-415-23412-3. Viquipèdia Caiff y Wicipedia Galatlaneg ei hystyried yn un o'r wicis gorau, mewn urhyw iaith. Mae dros 760,000 o erthyglau (Ionawr 2025). Gweler hefyd Joan Oliver i Sallarès - un o lenorion mwyaf nodedig Catalwnia yn y 20G. Cyfeiriadau Dolenni allanol Catalaneg Archifwyd 2007-09-26 yn y Peiriant Wayback Mercator Cyfryngau Learn Catalan online Geiriadur Cymraeg-Catalaneg Archifwyd 2006-02-22 yn y Peiriant Wayback Geiriadur Catalaneg-Cymraeg Archifwyd 2006-02-18 yn y Peiriant Wayback